Raqib Majid

Fahrur Raqib Abdul Majid (lahir 17 Jun 1990) merupakan seorang penyanyi dan penyampai lelaki radio Malaysia. Kerjaya muziknya bermula pada 2011 sewaktu menyertai Akademi Fantasia musim ke-9 antara lain turut disertai oleh Amir Jahari dan Ayda Jebat. Sejak 2017, beliau merupakan salah seorang penyampai radio Zayan.

Kerjaya
Pada tahun 2011, Raqib terpilih sebagai salah seorang daripada 12 peserta Akademi Fantasia musim ke-9 yang turut disertai oleh Amir Jahari, Ayda Jebat dan Hazama, beliau tersingkir selepas mara selama lima minggu.

Pada tahun 2013, beliau berkolaborasi bersama kumpulan nasyid UNIC menerusi lagu "Bintang Syurga". Album pertamanya, Luahan Rasa dikeluarkan pada 2014 di bawah label UNIC dotmyPRO di mana beliau turut menyumbangkan 3 lagu ciptaannya.

Beliau juga mengacarakan rancangan travelog Pasport Ziarah yang bersiaran di TV AlHijrah. Raqib juga ialah salah seorang penyampai radio Zayan, stesen radio keislaman yang dikendalikan oleh Astro Radio.

Kehidupan peribadi
Raqib Majid dilahirkan dan dibesarkan di Melaka.

Pada 8 September 2018, Raqib berkahwin dengan penyanyi Tasha Manshahar. Beliau dikurniakan seorang anak lelaki, Muammar Rafiqi yang dilahirkan pada 21 Jun 2019. Beliau ialah abang kepada peserta Big Stage musim ketiga, Fadh Majid.

Diskografi
 Luahan Rasa (2014)

Filemografi

Televisyen
 Akademi Fantasia 9 (2011) - sebagai peserta
 Dikir Zikir (2013) - sebagai tetamu undangan
 Pasport Ziarah (2014) - sebagai pengacara

Radiografi

Radio
 Tahun Tajuk  Stesen 2017–2019 Zayan Valet Zayan

Rujukan

Pautan luar



Kategori:Kelahiran 1990
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Melaka
Kategori:Penyanyi lelaki Malaysia
Kategori:Penyanyi berbahasa Melayu
Kategori:Penyampai radio Malaysia
Kategori:Peserta Akademi Fantasia
Kategori:Alumni Universiti Multimedia